open-index/open-wikipedia-markdown huggingface dataset:
Bestselgende norske filmer

Norge har ingen offisiell statistikk over bestselgende norske filmer gjennom tidene. I 2009 gjennomførte VG en analyse av bestselgende norske filmer. Siden den gang har Max Manus (2008) entret listen over filmer som har solgt en million billetter. Fra og med 2001 har bransjeorganisasjonen Film & Kino årlig publisert årsrapporter som viser nøyaktige salgstall, og bestselgende filmer per år. 

Topplisten er preget av et bredt utvalg regissører. Kun fem regissører har mer enn én film blant de tyve bestselgende filmene i Norgeshistorien, og bare én regissør har produsert mer enn en film som solgte over en million billetter: Øyvind Vennerød.

Vær obs på at listen aldri vil bli helt korrekt, da det altså ikke forelå offisiell kinostatistikk i forrige århundre. Flere av tallene er anslag som ble gjort på den tida, da filmen var i rekordskiktet. Kampen om tungtvannet har nøyaktig tall for billettsalg fra 1948 fra interne arkivtall og annonse i Norsk filmblad, men ble sett av mange flere på bygdekino fra 1950. Filmen ble vist i mange år og skal sannsynligvis ha tall opp rundt 1,5 millioner. F.eks. Ni liv figurerer på lista med 600 000, men det korrekte tallet er sannsynligvis 700 000 eller mer av samme grunn. 

## Topp bestselgende norske filmer gjennom tidene
*Gult: Filmer som har solgt over èn million billetter.*

## Topp kinobesøk i utlandet av Norske filmer gjennom tidende

## Fremste produksjonsselskap av store suksesser
Syv filmproduksjonsselskap utpreger seg som selskapene med de største filmsuksessene i norsk historie: Norsk Film A/S, Contact Film A/S, Teamfilm A/S, Caprino Filmcenter A/S, EMI Produksjon A/S, Carlmar Film A/S og Filmkameratene A/S. Alle unntagen Caprino Filmsenter A/S har produsert minst to filmer av Norgeshistoriens 20 bestselgende filmer, og de står bak 8 av de 9 filmene som har solgt en million. 

Caprino Filmcenter A/S har produsert den klart største suksessen i norsk filmhistorie - Flåklypa Grand Prix, med 3 500 000 solgte billetter. 

Norsk Film A/S har 6 filmer i topp 20, flere enn noe annet selskap. 

Norsk Film A/S har også solgt flest billetter av samtlige selskap. 

## Regissører av store norske filmsuksesser
Elleve regissører har regissert mer enn én film i topp 50: Øyvind Vennerød, Knut Andersen, Arne Skouen, Edith Carlmar, Knut Bohwim, Joachim Rønning, Espen Sandberg, Edith Carlmar, Nils R. Müller, Titus Vibe-Müller og Ola Solum. 

## Referanser
Apfelstrudel

**Apfelstrudel** eller **eplestrudel** er en tradisjonell østerriksk eplekake som lages av meget tynne lag av utkjevlet deig, som fylles med epler, rosiner, mandler, brødsmuler/strøkavring og kanel og rulles sammen til en strudel (rull eller stryll) før steking.

## Se også
* Strudel
* Eplekake

## Referanser




## Eksterne lenker
*
Norges Verdensarv

**Norges Verdensarv** er en norsk medlemsorganisasjon med formål å ivareta og fremme de norske verdensarvstedenes fellesinteresser og bidra til bevaring og utvikling i samsvar med UNESCOs verdensarvkonvensjon.

Norges Verdensarv ble stiftet 4. desember 2007, og har som formål, ifølge vedtektene, «å ivareta og fremme de norske verdensarvstedenes fellesinteresser og bidra til bevaring og utvikling i samsvar med UNESCOs verdensarvkonvensjon og beste praksis. Norges Verdensarv skal:

* Skape økt forståelse for det ansvar, de forpliktelser og muligheter som er knyttet til verdensarven.
* Stimulere til faglig utveksling og samarbeid om verdensarvspørsmål, og være en erfaringsarena».

I Norge er det 20 kommuner som har verdensarv innenfor kommunegrensen. Alle disse kommunene er medlemmer av Norges Verdensarv. Dét er også sju fylkeskommuner, rundt 20 museer, frivillige organisasjoner, næringsutviklingsselskap og verneområdestyrer.

I tillegg til et internasjonalt samarbeid mellom de ulike landene, finnes en nordisk forening, Nordic World Heritage Association, den nordiske verdensarvforeningen, som ble stiftet i 2016. Før den tid hadde samarbeidet i Norden resultert i at Nordisk Verdensarvnettverk ble dannet i 1995 etter initativ fra *Museiverket* i Finland og *Riksantikvarieämbetet* i Sverige.

## Referanser


## Eksterne lenker
*
Renzo Olivo

**Renzo Olivo** (født 15. mars 1992 i Rosario) er en argentinsk profesjonell tennisspiller, som var med på det argentinske Davis Cup-laget som vant i 2016.

Olivo har 2.-runder fra Australian Open (2016) og French Open (2017) som beste resultat i Grand Slam-sammenheng, og beiseret hjemmefavoritten og 12.-seedete Jo-Wilfried Tsonga i første runde av French Open 2017.

## Referanser


## Eksterne lenker
*
Anhedoni

**Anhedoni** er en tilstand, hvor en har en manglende evne til å oppleve glede fra normalt hyggelige aktiviteter. I DSM-5 forekommer tilstanden ofte ved stemningslidelser som psykose, personlighetsforstyrrelser og PTSD. Anhedoni kan være vanskelig skille fra depresjon. 

## Forekomst
### Depressive lidelser
Anhedonia forekommer hos rundt 70% av de med depressive lidelser. Anhedonia er hovedsymptomet på en alvorlig depressiv lidelse og individer kan derfor oppleve at dette symtomet diagnotiserer som depresjon. DSM-kriteriet kan være relatert, og mange individer med dette symptomer kan beskrive mangelen av matglede.

### Schizofreni
Ofte er anhedonia et komponent av de negative symptomer ved schizofreni. Personer med schizofreni rapporterer retrospektivt at de opplever færre positive følelser, enn friske individer.

### PTSD
PTSD er ofte sett på som redusert motivasjon og forhøyet sensasjonsøkning, eller selvrapporert glede over postive stimulier. PTSD er også assosiert med en avstumpet affekt som kan skydles en høy komorbiditet av depresjon.

### Parkinsons sykdom
Ved Parkinsons sykdom forekommer anhedonia ofte. Det er rapporert at mellom 7-45% av de med parkinsons sykdom får anhedonia. Det er ennå ikke kjent hvordan depresjon er relatert til dette.

### Substansrelaterte lidelser
Anhedonia kan være vanlig hos individer som er avhengig av en rekke medikamenter, inkludert alkohol eller nikotin. På tross av at anhedoni blir mindre alvorlig over lang tid, kan det være et betydelig punkt for tilbakefall.

## Sosial anhedoni
### Definisjon
Sosial anhedoni er beskrevet som ingen interesse i sosialisering og manglende glede i sosiale situasjoner. Tilstanden er preget av sosial tilbaketrekning som manifesterer seg å være likegyldig i relasjon med andre mennesker. Motsetning innadvendt, representerer sosial anhedoni et underskudd i evnen til å oppleve glede. Sosial anhedoni skiller seg fra sosial angst i og med at det karakteriseres av en nedsatt positiv affekt.  

### Kjennetegn
*Nedsatt evne til å oppleve glede i mellom-menneskelige relasjoner
*Sosial tilbaketrekning / isolasjon
*Nedsatt sosial samhandling
*Mangel på nære venner og intime forhold og nedsatt kvalitet på de forhold de har
*Dårlig sosial tilpasning
*Nedsatt positiv påvirkning
*Flatt affekthumør
*Depresjon
*Generell angst

### Behandling
Det er ingen kjent behandling for sosial anhedoni. Sosial støtte kan spille en rolle i behandling av sosial anhedoni. Blanchard et al (2011) har funnet ut at de med størst antall sosial støtte, og et sosialt nettverk, hadde færre schizofrenispektrumsymptomer og en bedre funksjon.

## Referanser
Hugo Björne

**Ernst Hugo Alexis Björne** (født 4. februar 1886 i Varberg i Sverige, død 14. februar 1966 i Stockholm i Sverige) var en svensk skuespiller.

## Filmer (i utvalg)
*1918 – *[[Thomas Graals bedste barn]]* (Thomas Graals bästa barn)
*1920 – *[[Thora van Deken]]*
*1923 – *[[En Herregaardssaga]]* (Gunnar Hedes saga)
*1928 – *[[Gustaf Wasa del I]]*
*1935 – *[[Ungkarlspappan]]*
*1936 – *[[Spøkelset på Bragehus]]* (Spöket på Bragehus)
*1936 – *[[Intermezzo (1936)|Intermezzo]]*
*1939 – *[[Filmen om Emelie Högqvist]]*
*1941 – *[[Lærerinne på vift]]* (Lärarinna på vift)
*1941 – *[[Lasse-Maja (film)|Lasse-Maja]]*
*1941 – *[[Første divisjon (film)|Første divisjon]]* (Första divisionen)
*1942 – *[[Rid i natt! (film)|Rid i natt!]]*
*1943 – *[[Det brenner en ild]]* (Det brinner en eld)
*1944 – *[[Räkna de lyckliga stunderna blott]]*
*1944 – *[[Kungajakt]]*
*1944 – *[[Stopp, tenk på noe annet]]* (Stopp! Tänk på något annat)
*1944 – *[[Den usynlige muren]]* (Den osynliga muren)
*1944 – *[[Kejsarn av Portugallien (1944)|Kejsarn av Portugallien]]*
*1945 – *[[Den allvarsamma leken (film fra 1945)|Den allvarsamma leken]]*
*1946 – *[[Møte i natten]]* (Möte i natten)
*1950 – *[[Den vita katten]]*
*1953 – *[[Glassberget]]* (Glasberget)
*1953 – *[[Tåkenatten]]* (I dimma dold)
*1954 – *[[En karl i köket]]* 
*1956 – *[[Egen inngang]]* (Egen ingång)
*1956 – *[[Ratataa, The Staffan Stolle Story]]* (Ratataa)

## Referanser


## Eksterne lenker
*
Polanco (Zamboanga del Norte)

**Polanco** (*Bayan ng Polanco*) er en kommune på Filippinene. Kommunen ligger på øya Mindanao, og tilhører provinsen Zamboanga del Norte. 

## Barangayer
Polanco er inndelt i 30 barangayer. 

## Referanser


## Kilder
*Quick Tables: List of Municipalities
*Population and Housing
Da vidna

**«Da vidna»** (belarusisk: "Да вiдна"; norsk oversettelse: *til daggry*) er en sang fra 2020 som fremføres av den belarusiske duoen VAL. Sangen vant den belarusiske sangkonkurransen *Natsionalnij Otbor* 28. februar 2020 og skulle ha vært Belarus’ bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Om sangen
Låten ble utgitt 27. januar 2020 og er komponert av musikerparet Valjeryja Hrybusava og Vladislav Pasjkjevitsj som utgjør duoen VAL. De har skrevet låten sammen med Nykyta Najdjenov. Sangen var ett av 95 bidrag som ble sendt inn til den belarusiske sangkonkurransen *Natsionalnij Otbor* i regi av statskringkasteren BRTC. Vinneren av konkurransen får representere Belarus i Eurovision Song Contest. 

I januar 2020 kunngjorde BRTC at «Da vidna» var en av de tolv låtene som var plukket ut til finalen i *Natsionalnij Otbor* 28. februar 2020. I finalen var sangen nummer to hos både juryen og tv-seerne, men vant sammenlagt med 20 poeng. Med seieren ble «Da vidna» Belarus’ bidrag i Eurovision Song Contest 2020, og den skulle ha deltatt i semifinale 1 tirsdag 12. mai 2020. På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av covid-19. Sangen fikk dermed aldri delta i konkurransen. 

## Referanser
Kalawit

**Polanco** (*Bayan ng Kalawit*) er en kommune på Filippinene. Kommunen ligger på øya Mindanao og tilhører provinsen Zamboanga del Norte. 

## Barangayer
Kommunen er inndelt i 14 barangayer.
* Batayan
* Botong
* Concepcion
* Daniel Maing (Dominolog)
* Fatima (Lacsutan)
* Gatas
* Kalawit (Pob.)
* Marcelo
* New Calamba
* Palalian
* Paraiso
* Pianon
* San Jose
* Tugop

## Referanser
Nils Kihlberg

**Nils Anders Kihlberg** (født 4. juni 1915 i Stockholm i Sverige, død 2. april 1965 i Arvidsjaur i Sverige) var en svensk skuespiller.

## Filmer (utvalg)
* 1940 – *Alle man på post*
* 1941 – *Gatans serenad*
* 1941 – *[[Snapphaner (film)|Snapphaner]]* (Snapphanar)
* 1942 – *[[Det är min musik]]*
* 1942 – *En trallande jänta*
* 1943 – *På liv och död*
* 1943 – *Örlogsmän*
* 1946 – *[[Mens porten var stengt]]* (Medan porten var stängd)
* 1954 – *Två sköna juveler* 
* 1961 – *[[Änglar, finns dom?]]*
* 1964 – *Blåjackor*

## Referanser


## Eksterne lenker
*
Albé

**Albé** (tysk: Erlenbach) er en kommune i departementet Bas-Rhin i regionen Grand Est (tidligere regionen Alsace) nordøst i Frankrike. Kommunen ligger i kantonen Villé som tilhører arrondissementet Sélestat-Erstein. I  hadde Albé  innbyggere.
__NOTOC__
## Befolkningsutvikling
***Antall innbyggere i kommunen Albé***

## Referanser


## Eksterne lenker
* 
* Kommunedata INSEE
Lars Hanson

**Lars Mauritz Hanson** (født 26. juli 1886 i Göteborg i Sverige, død 8. april 1965 i Stockholm i Sverige) var en svensk skuespiller.

## Filmer (utvalg)
*1916 – *[[Polsk blod – en balletdanserindes roman]]* (Balettprimadonnan) 
*1917 – *[[Stormyr-jenten]]* (Tösen från Stormyrtorpet)
*1919 – *[[Sången om den Eldröda Blomman (stumfilm)|Sången om den Eldröda Blomman]]*
*1919 – *[[Synnøve Solbakken (stumfilm)|Synnøve Solbakken]]* (Synnöve Solbakken)
*1920 – *[[Erotikon]]*
*1924 – *[[Gösta Berlings Saga]]*
*1926 – *[[Eros (1926)|Eros]]* (Flesh and the Devil)
*1926 – *[[Den røde Bokstav (film)|Den røde Bokstav]]* (The Scarlet Letter)
*1928 – *[[Vinden]]* (The Wind)
*1936 – *[[På solsiden (1936)|På solsiden]]* (På solsidan)
*1938 – *[[Vingar kring fyren]]*
*1941 – *[[Første divisjon (film)|Første divisjon]]* (Första divisionen)
*1942 – *[[Rid i natt! (film)|Rid i natt!]]*
*1943 – *[[Det brenner en ild]]* (Det brinner en eld)
*1944 – *[[Excellensen]]*

## Referanser


## Eksterne lenker
*
Annalisa Ericson

**Annalisa Ericson** (født 14. september 1913 i Stockholm i Sverige, død 21. april 2011 i Stockholm i Sverige) var en svensk skuespiller.

## Filmer (utvalg)
* 1936 – *[[Spøkelset på Bragehus]]* (Spöket på Bragehus)
* 1938 – *[[Julia jubilerer]]* (Julia jubilerar)
* 1940 – *[[Kyss henne!]]*
* 1942 – *En trallande jänta*
* 1945 – *[[Blåjackor]]*
* 1947 – *[[Tappa inte sugen]]* 
* 1949 – *[[Greven från gränden]]*
* 1954 – *I rök och dans* 
* 1958 – *[[Damen i svart]]* 
* 1958 – *[[Mannekeng i rødt]]* (Mannekäng i rött)

## Referanser


## Eksterne lenker
*
Frihetstiden

**Frihetstiden** var en periode på omkring et halvt århundre med økende borgerrettigheter og parlamentarisme i Sverige mellom slutten på den store nordiske krig og den svenske kongens kupp i 1772.

## Bakgrunn

Sverige tapte den store nordiske krig, og det førte blant annet til at stenderforsamlingen tok makten i 1718. Den reelle makten lå hos sekreta utskottet, en komite i den svenske stenderforsamlingen, Sveriges riksdag. Samtidig som Sverige i frihetstiden var det land i Europa med størst representasjon av ulike befolkningsgrupper i styringen av landet, var det også store grupper som ble holdt utenfor, et elitesamarbeid for å beholde makten.

Under frihetstiden utviklet Sverige en slags forløper til et partisystem: hattar og mössor, en viss likhet med de britiske partiene Whig og Tory.

Ved riksdagen i 1771–1772 ble det lagt frem flere radikale forslag, blant annet at én stands privilegier skulle kunne oppheves av de andre. Den svenske kongen, Gustav Ⅲ, gjennomførte da i august 1772 et kupp, hvor han fikk vesentlig  større makt.

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, Oslo 2015, ISBN 978-82-02-24316-6
Tonje Pedersen

**Tonje Pedersen** (født: 10. juni 1995)
er en norsk profesjonell rullebrettkjører fra Larvik. Tonje Pedersen begynte å skate i 2008, da hun var 13 år gammel, hun har skatet konkurranser i Norge og utlandet. Hun er seks ganger Norgesmester, i 2018 ble hun valgt ut til det første skateboardlandslaget. 

Tonje Pedersen er den første norske kvinnen til å delta i en finale i X Games, Hun endte på 7.-plass.

## Referanser


## Eksterne lenker
* Tonje Pedersen profil
* Østlands posten
Fiction Factory

**Fiction Factory** var en New wave/synthgruppe fra Skottland.

Bandet var bare aktivt i noen år og fikk egentlig bare en større hit med «Feels Like Heaven» fra albumet *Throw the Warped Wheel Out* fra 1984. Gruppa ble oppløst i 1987.

## Eksterne lenker
*
Killing Joke

**Killing Joke** er et rockeband fra Notting Hill i London, Storbritannia. Sanger/keyboardist Jaz Coleman og trommeslager Paul Ferguson møtte hverandre i Matt Stagger Band, men forlot sangeren Mataya Clifford (Matt Stagger) i 1978 og dannet et nytt band sammen med bassisten Youth (Martin Glover Youth) og gitaristen Geordie (Kevin Walker). Musikken til bandet var røff, men samtidig dansbar, noe som ga dem et publikum både blant punk- og discofans.

Den første EP-en til Killing Joke var selvfinansiert. BBCs John Peel ble begeistret for den og inviterte bandet til en opptreden på sitt show. Opptredenen slo godt an, og fikk gitt ut singelen «Wardance» på sitt eget imprint Malicious Damage under Island Records. Låten var med på debutalbumet *Killing Joke* (1980), selv om de ga det ut på E.G. Records.

Killing Joke hadde innflytelse på genrene industrial og post-punk gjennom de tidlige år i sin karriere, og inspirerte dessuten både grunge- og metal-band som henholdsvis Nirvana og Metallica.

## Studioalbum
* *Killing Joke* (1980)
* *What's THIS For...!* (1981)
* *Revelations* (1982)
* *Fire Dances* (1983)
* *Night Time* (1985)
* *Brighter than a Thousand Suns* (1986)
* *Outside the Gate* (1988)
* *Extremities, Dirt and Various Repressed Emotions* (1990)
* *Pandemonium* (1994)
* *Democracy* (1996)
* *Killing Joke* (2003)
* *Hosannas from the Basements of Hell* (2006)
* *Absolute Dissent* (2010)
* *MMXII* (2012)
* *Pylon* (2015)

## Referanser


## Eksterne lenker
* 
*
Ola Brandstorp

**Ola Brandstorp** (født 4. september 1902 i Skjeberg, død 10. desember 1963) var en norsk pressemann og offiser.

Brandstorp gikk tidlig inn i den sosialistiske ungdomsbevegelsen. Etter middelskolen tok han eksamen fra underoffisersskole. Han begynte så med avisarbeid for *[[Østfold Arbeiderblad]]*, og var fra 1924 redaksjonssekretær i bladet. Han var også aktiv i arbeideridrettsbevegelsen, og var formann i Arbeidernes Idrettsforbund (AIF) i Østfold 1927&ndash;1929. Han ble så redaktør av *Arbeider-Idrett*, og på landsmøtet i 1931 ble Brandstorp valgt til forretningsfører i AIF.

Da andre verdenskrig kom til Norge arbeidet han i *[[Arbeiderbladet]]* i Oslo. Han ble raskt involvert i det illegale arbeidet, som kontaktmann for Hjemmefronten. Han ble arrestert av Gestapo, men klarte å rømme fra en transport fra Møllergata 19. Han kom seg så over til Sverige, hvor han drev med opplæring av de norske polititroppene. Brandstorp tjenestegjorde så som sekretær ved den norske legasjon i Stockholm i 1944&ndash;1945.

Etter krigen var Brandstorp en kort periode tilbake i *Arbeiderbladet*, før han fra 1. juli 1947 ble utnevnt til oberst og sjef for den nyopprettede Forsvarets velferdstjeneste. Han var også aktiv i en lang rekke utvalg i etterkrigsårene, og han var medlem i det sentrale granskingsråd i 1945&ndash;1946, formann i komiteen for utredning av velferds- og opplysningstjenesten i 1946, formann i komiteen for utredning av tillitsmannssystemet i Forsvaret i 1947, og medlem av komiteen som vurderte opprettelsen av det norske fredskorps i 1960.

## Referanser
Eric Abrahamsson

**Carl Eric Abrahamsson** (født 13. april 1890 i Stockholm i Sverige, død 3. november 1942 i Stockholm i Sverige) var en svensk skuespiller.

## Filmer (utvalg)
*1917 – *[[Terje Vigen (svensk stumfilm)|Terje Vigen]]*
*1933 – *[[Den kjære familie]]* (Kära familjen)
*1934 – *[[Fasters millioner]]* 
*1935 – *[[Munkbrogreven]]*
*1935 – *[[Ebbereöds bank (1935)|Ebbereöds bank]]*
*1936 – *Släkten är värst*
*1936 – *[[Spøkelset på Bragehus]]* (Spöket på Bragehus)
*1936 – *[[Annonsera]]* (Annonsera!)
*1939 – *[[Landstormens lille lotte]]* (Landstormens lilla Lotta)
*1940 – *[[En, men ett lejon!]]*
*1940 – *[[Kyss henne!]]*
*1941 – *[[Lærerinne på vift]]* (Lärarinna på vift)
*1941 – *[[Stackars Ferdinand]]* 
*1942 – *En trallande jänta*

## Referanser


## Eksterne lenker
*
Astrid Skomakerstuen Ruste

**Astrid Skomakerstuen** (født 1987) er en norsk lokalpolitiker som representerte Arbeiderpartiet. Siden 2019 har hun vært ordfører i Dovre kommune. Hun er Dovres første kvinnelige folkevalgte ordfører, og den første Arbeiderparti ordføreren på 24 år (2019- ). Skomakerstuen meldte seg ut av Arbeiderpartiet i juli 2021.

Skomakerstuen er utdannet sykepleier med etterutdanning i organisasjon og ledelse (2016). Hun har jobbet på Fredheim pleie og omsorgssenter fra 2006 til 2018 da hun begynte i Sykehuset Innlandet som seksjonsleder for prehospital divisjon avd Ottadalen.

Hun er gift og har 4 barn. Sammen med ektemannen driver de et småbruk på Dovre.

## Referanser
Brevikruta

**Brevikruta** var en kystdampskipsrute som ble trafikkert fra 1896 til 1934 mellom Brevik og Kristiansand. Brevikbanens ble åpnet 1895, og banens endestasjon Brevik stasjon lå i gangavstand fra dampskipskaia som var blitt bygd nettopp for å skape en slik mulighet for gjennomgangstrafikk og kombinasjon jernbane- dampskip. Brevikruta hadde korrespondanse med tog på strekningen Brevik - Oslo / Kristiania, og ble etablert av A. Johnsen i Skien kort tid etter at Breviksbanen ble bygd. I 1903 ble Brevikruta overtatt av Arendals Dampskibsselskab og ved siden av Kystruta Oslo-Bergen var Brevikruta rederiets hovedrute.

Tog fra Oslo ankom Brevik stasjon og kort tid etter hadde Brevikruta avgang med ankomst Kristiansand ca. 11 timer seinere. Tilsvarende gikk skip fra Kristiansand om lag 12 timer før korrespondanse og Oslo-togets avgang fra Brevik. Skipene hadde anløp flere steder underveis, blant annet i Arendal. Fra banen åpnet i 1895 og et par tiår gikk det nattog med sovevogner mellom Kristiania og Brevik. Toget gikk fra hovedstaden sent på kvelden og ankom Brevik omlag kl 5 om morgenen. Passasjerer kunne kjøpe gjennomgangsbillet fra Kristiania med sovekupe og videre med lugarplass på dampskipet. Dette var tidens raskeste måte å reise mellom hovedstaden og byene på Sørlandet.

I 1920-årene var tre skip i samseiling i denne ruta: D/S «Brevik», D/S «Halden» og D/S «Excellensen».

Skipene trafikkerte en innaskjærs skipsled, og gikk i lys og mørke uansett årstid. 

Etter 1945 oppsto *Brevikruta* som selskapets langdistanse-bussrute fra Brevik til Arendal og Kristiansand. På et tidspunkt ble ruta forlenget til Oslo, og eksisterer i dag som VUs rute 190 Kristiansand - Oslo. Sørlandsekspressen.

## Referanser


## Litteratur
*Ottar Lundstøl: *Kystruta Oslo - Bergen*, 1981.
*Birger Dannevig:  *Arendals Dampskibsselskab 1857–1982*, Arendal 1982  DigBibl
*
Adršpašsko-teplické skály

**Adršpašsko-teplické skály** («Adršpach-Teplice klippeby»; tysk: *Adersbach-Weckelsdorfer Felsenstadt*) er et uvanlig område med sandsteinsformasjoner som dekker 17 km² i det nordøstlige Böhmen i Tsjekkia. Stedet er oppkalt etter to kommuner i nærheten: Adršpach og Teplice nad Metují.

Området har vært besøkt av turister og turgåere siden 1700-tallet, da en brann ødela den omkringliggende tette vegetasjonen. Steinformasjonene har vært beskyttet som et nasjonalt naturreservat siden 1933, og siden 1991 har hele den tilstøtende regionen Broumovsko hatt status som beskyttet landskapsområde. Turister kan besøke klippene via en rekke merkede stier. Området er et populært reisemål for fjellklatrere.

## Referanser


## Eksterne lenker
*
Kundesentral for fjernvarme

En **kundesentral for fjernvarme** kan sammenlignes med et sikringsskap for elektrisitet. Her tilkobles fjernvarmenettet, her fordeles energien rundt i huset, og her måles den energimengde som forbrukes og som det skal betales for.

Kundesentralen består ofte av to varmevekslere, én for varmt tappevann og én for radiatorer og annen vannbåren romoppvarming. Fjernvarmenettet i bakken har ofte langt høyere trykk og temperatur enn det som brukes internt i bygninger. En varmeveksler fungerer som et hydraulisk skille mellom husets interne varmeanlegg og fjernvarmenettet, der bare selve varmeenergien passerer igjennom. Dette gir en sikkerhet mot at glovarmt fjernvarmevann kan strømme ut i huset ved en eventuell intern lekkasje.
Turid Agnete Teigen

**Turid Agnete Teigen** (født 1978) er en norsk tidligere friidrettsutøver som representerte IF Hellas og IK Tjalve.

Hun vant to NM-gull og åtte NM-medaljer i høyde uten tilløp, lengde uten tilløp, kulestøt, stafett og sjukamp i perioden 1998–2005.

## Medaljer i norske mesterskap

## Referanser




## Eksterne lenker
* Profil hos IAAF
Ole Stamnæs

**Ole Stamnæs** (født 28. juni 1871 i Selbu, død 22. september 1933) var en norsk skogsfullmektig og politiker (H).

I 20-årsalderen ble Stamnæs skogvokter for Angelske stiftelser i Trøndelag. I 1901 ble han assistent i Søndre Trondhjems skogsforvaltning, og i 1903 konstituert som skogsforvalter i samme distrikt. I 1904 flyttet han til Bærum for å bli skogsfullmektig for godseier Løvenskiold på Bærums Verk. Denne stillingen hadde han frem til han måtte trekke seg tilbake på grunn av sykdom rundt trekvart år før sin død.

Som kommunepolitiker ble Stamnæs valgt inn i Bærum kommunestyre for første gang i 1916, og han var medlem i periodene 1917–1919, 1923–1925, 1929–1931 og fra 1932 frem til sin død. Han ble fast medlem i formannskapet fra 1929, og fra 1. januar 1932 også Bærums ordfører. På grunn av sykdom var det imidlertid bare kort tid Stamnæs kunne virke som dette, og han måtte søke fritak etter kort tid. Stamnæs gjorde seg også bemerket som skolepolitiker i Bærum, med mange år i skolestyret. Han var skolestyrets formann fra 1918 til utgangen av 1925.

## Referanser
Barberkniv (filosofi)

**«[[Barberkniv]]»** eller **«barberblad»** er i filosofi og vitenskapsteori en metafor for et prinsipp eller en tommelfingerregel om å ta vekk visse typer forklaringer av et fenomen, slik at en kan konsentrere seg om å undersøke de mest sannsynlige. Navnet har det fra at regelen «barberer bort» overflødige forklaringer. Det første prinsippet av denne typen er Ockhams barberkniv. I nyere tid har flere regler blitt omtalt som barberkniv-prinsipper eller lignende.

## Liste over filosofiske barberkniver
* **[[Ockhams barberkniv]]**: Enkleste forklaring er sannsynligvis oftest riktig. Hvis to mulige forklaringer stiller likt, da er det mest sannsynlig at den enkleste er den riktige. Prinsippet slår fast at man skal ikke bygge på flere antagelser enn hva som trengs for å forklare det som observeres.
* **Hanlons barberblad**: Aldri tilskriv til ondskap der dumhet er tilstrekkelig forklaring.
* **Hitchens barberblad**: Det som påstås uten bevis, kan også avvises uten bevis.
* **[[Er/bør-problemet|Humes guillotin]]**: Du kan ikke slutte fra *er* til *bør*.
***Alder barberblad**, humoristisk kalt «Newtons brennende lasersverd»: Spørsmål som ikke kan avgjøres gjennom eksperiment er ikke verdt å debattere.
* **[[Falsifikasjon|Poppers falsifikasjonsprinsipp]]** (også kjent som vitenskapens demarkasjonslinje): For at en teori skal regnes som vitenskapelig, må den være falsifiserbar. 
* **Sagans standard**: Ekstraordinære påstander krever ekstraordinære bevis.

## Referanser
Thor Modéen

**Thor Odert Folke Modéen** (født 22. januar 1898 i Kungsör i Sverige, død 28. mai 1950 i Stockholm i Sverige) var en svensk skuespiller.

## Filmer (utvalg)

* 1932 – *[[Lyckans gullgossar]]* 
* 1933 – *Två man om en änka*
* 1933 – *[[Den kjære familie]]* (Kära familjen)
* 1933 – *Augustas lilla felsteg*
* 1934 – *[[Simon i Backabo]]*
* 1934 – *[[En stilla flirt]]*
* 1934 – *[[Anderssonskans Kalle]]*
* 1936 – *[[65, 66 och jag]]*
* 1936 – *[[Annonsera]]*
* 1936 – *[[Kungen kommer]]*
* 1937 – *[[Gøi på landet]]* (Pensionat Paradiset)
* 1937 – *Klart till drabbning*
* 1938 – *[[Julia jubilerer]]* (Julia jubilerar)
* 1939 – *[[Landstormens lille lotte]]* (Landstormens lilla Lotta)
* 1939 – *[[Mot nya tider]]*
* 1940 – *[[Swing it, magistern!]]*
* 1940 – *[[Kyss henne!]]*
* 1940 – *[[Med deg i mine armer]]* (Med dej i mina armar)
* 1941 – *[[Stackars Ferdinand]]*
* 1941 – *Tåget går klockan 9*
* 1941 – *Magistrarna på sommarlov*
* 1944 – *[[Frøken Nitouche (1944)|Frøken Nitouche]]* (Lilla helgonet)
* 1945 – *[[Frem for lille Märta]]* (Fram för lilla Märta)
* 1946 – *[[Kjærlighet og utforrenn]]* (Kärlek och störtlopp) 
* 1950 – *[[Festmø uthyres]]* (Fästmö uthyres)

## Referanser


## Eksterne lenker
*
Fredrik Backman

**Carl Fredrik Backman** (født 2. juni 1981 i Stockholm) er en svensk forfatter. Han ble født i Brännkyrka församling i Stockholm, men vokste opp i Helsingborg. Han debuterte i 2012 med to romaner; *En man som heter Ove* og *Saker min son behöver veta om världen*, begge utgitt samme dag på Forum bokförlag. For romanen *Björnstad* ble han tildelt prisen «Årets forfatter 2016» av det svenske fagforbundet Visions medlemmer.

## Bibliografi
* : *[[En mann ved navn Ove|En man som heter Ove]]* (Norsk tittel: *En mann ved navn Ove*)
* 2012: *[[Alt min sønn burde vite om verden|Saker min son behöver veta om världen]]* (Norsk tittel: *Alt min sønn burde vite om verden*)
* : *[[Mormor hilser og sier unnskyld|Min mormor hälsar och säger förlåt]]* (Norsk tittel: *Mormor hilser og sier unnskyld*)
* : *[[Britt-Marie var her|Britt-Marie var här]]* (Norsk tittel: *Britt-Marie var her*)
* : *[[Bjørnstad (roman)|Björnstad]]* (Norsk tittel: *Bjørnstad*)
* : *[[Vi mot dere|Vi mot er]]* (Norsk tittel: *Vi mot dere*)
* 2017: *[[Og hver morgen blir veien hjem lenger og lenger|Och varje morgon blir vägen hem längre och längre]]* (Norsk tittel: *Og hver morgen blir veien hjem lengre og lengre*)
* 2017: *Ditt livs affär*
* : *[[Folk med angst|Folk med ångest]]* (Norsk tittel: *Folk med angst*)
*2021: Vinnarna

## Referanser


## Eksterne lenker
* 
* 
* Fredrik Backmans forfatterskap hos bokelskere.no
Thv. Bjølgerud

**Anders Thorvald Bjølgerud** (født 20. mai 1879 på Eidsvoll, død 28. juli 1942) var en norsk jernbaneinspektør og lokalpolitiker (H).

Thv. Bjølgerud vokste opp på Hamar, og tok middelskoleeksamen i 1895. Har arbeidet deretter som inspektør i Norges Statsbaner (NSB). Han tjenestegjorde i mange år ved maskinavdelingen til NSBs hovedstyre, før han kort tid før sin død avanserte til kontorsjef.

Bjølgerud flyttet til Stabekk i 1916. Han ble medlem av Bærum herredsstyre i 1922, og han ble viseordfører i 1933 etter Ole Stamnæs' død. Han satt i herredsstyrets ingeniørutvalg, og var også hovedkasserer i Østre Bærum Høyre. Han var Bærums ordfører fra 1938, men i forbindelse med nazifiseringen av kommunene under andre verdenskrig ble han tvunget til å gå til fordel for NS-mannen Arthur Jahr 26. februar 1941.

## Referanser
Barbro Kollberg

**Barbro Anna Elisabet Kollberg** (født 27. desember 1917 i Eskilstuna i Sverige, død 6. mars 2014 i Stockholm i Sverige) var en svensk skuespiller.

## Filmer (utvalg)
* 1940 – *Hans Nåds testamente*
* 1941 – *Hem från Babylon* 
* 1943 – *Kungsgatan* 
* 1944 – *[[Som folk flest]]* (Som folk är mest)
* 1945 – *[[Flickor i hamn]]* 
* 1946 – *[[Ungt blod (film fra 1946)|Ungt blod]]* (Det regnar på vår kärlek)
* 1963 – *[[Den gule bilen]]* (Den gula bilen) 
* 1979 – *[[Mor gifter sig]]* (TV-serie)
* 1991 – *[[Den goda viljan]]* (TV-serie)
* 1997 – *Tic Tac*
* 2004 – *[[Så som i himmelen]]*

## Referanser


## Eksterne lenker
*
Nöjesmassakern

***Nöjesmassakern*** er et underholdningsprogram som ble vist i SVT. Programmet hadde premiere 11. oktober 1985, og de fire programlederne var Sven Melander, Åke Cato, Gösta Engström og norske Jon Skolmen. I redaksjonen deltok Pelle Berglund og Lasse Hallström. Produsent var Monica Eek. En rekke artister deltok også i hvert program.

## Medvirkende artister
*11. oktober 1985 - Tema hardrock med Joey Tempest, Tommy Nilsson,  Björn Skifs og Sandra
*18. oktober 1985 - Bobbysocks og Nik Kershaw
*25. oktober 1985 - Chris Isaak, Sanne Salomonsen og Thompson Twins
*1. november 1985 - Di sma undar jårdi og Mireille Mathieu
*8. november 1985 - Bonnie Tyler, Laura Branigan og Harry Brandelius
*15. november 1985 - Pernilla Wahlgren og A-ha
*22. november 1985 - Svenne & Lotta og Nona Hendryx
*29. november 1985 - Susanne Alfvengren
*6. desember 1985 - Bröderna Herrey og Jennifer Rush
*13. desember 1985 - Grace Jones og Björn Skifs

## Eksterne lenker
* 
*Passkontrollen på Youtube
Straffelovrådet (Danmark)

**Straffelovrådet** er et dansk statlig organ som har til oppgave på anmodning å avgi innstilling om strafferettslige lovgivningsspørsmål.

Straffelovrådets medlemmer er to dommere, rigsadvokaten, en professor i rettsvitenskap, en representant for Justitsministeriet, en politidirektør, en advokat og direktøren for Kriminalforsorgen.

## Referanser


## Eksterne lenker
*
Gagnamagnið

**Gagnamagnið** (engelsk: *The Data*, norsk oversettelse: *datamengden*) er et islandsk band som ledes av Daði Freyr Pétursson. 29. februar 2020 vant gruppen islandske Söngvakeppnin med sangen «Think About Things». De skulle dermed ha representert Island i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. I stedet representerte bandet og Pétursson Island i Eurovision Song Contest 2021, der de ble nummer fire med låten «10 Years».

## Bakgrunn
Bandet har seks medlemmer: frontvokalist Daði Freyr Pétursson, hans kone Árný Fjóla Ásmundsdóttir, søsteren Sigrún Birna Pétursdóttir, Hulda Kristín Kolbrúnardóttir, Stefán Hannesson og Jóhann Sigurður Jóhannsson.

Bandets navn oversettes på engelsk til «The Data», men mer direkte oversatt betyr Gagnamagnið «datamengden». Gruppen er kjent for sine karakteristiske grønne gensere med sitt eget ansikt pikselert på.

I 2017 deltok bandet i den islandske sangkonkurransen Söngvakeppnin, der vinneren får representere Island i Eurovision Song Contest. De deltok med låten «Hvað með það?», men ble nummer to etter Svala Björgvinsdóttir. Daði og Gagnamagnið deltok på nytt i 2020 med sangen «Gagnamagnið», med engelsk tittel «Think About Things». Denne gang vant bandet konkurransen og skulle ha representert Island i Eurovision Song Contest 2020. På grunn av koronavirusutbruddet vinteren 2020 besluttet imidlertid EBU seg for å avlyse konkurransen. Dette ble gjort for å hindre spredning av koronaviruset SARS-CoV-2 og den medfølgende sykdommen covid-19 i Europa.

### Eurovision Song Contest 2021
I oktober offentliggjorde den islandske kringkasteren RÚV at Gagnamagnið skulle få representere Island i konkurransen i 2021. De deltar med låten «10 Years» som ble sluppet 13. mars 2021.

Sangen var det åttende bidraget ut på scenen under semifinale 2 torsdag 20. mai i Rotterdam Ahoy. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai.

Låten ble blant de ti beste i semifinalen og kvalifiserte seg dermed til finalen lørdag 22. mai. Der opptrådte Island som nummer 12 og kom på fjerdeplass, Islands beste plassering siden andreplassen i 2009.

## Referanser


## Eksterne lenker

*
Thankmar

**Thankmar** eller **Tammo** (født ca. 908, død 28. juli 938 på Eresburg) var en tysk kongelig.

## Liv og virke
### Bakgrunn
Han var den eldste og eneste sønn av Henrik I av Tyskland («fuglefangeren»)  og hans første hustru, Hatheburg av Merseburg (eller Liutgard). Hans mor hadde vært gift før, men ble enke, og så trådte hun inn i et kloster. Ettersom hun trådte ut av det for å gifte seg med Henrik, ble hennes annet ekteskap betraktet som ugyldig, og de to gikk da fra hverandre. Dermed ble Thankmars status som ektefødt omstridt.

### Tronskiftet og stridene etterpå
I 929 foretok Henrik den regulering av arvefølgen som har foretrakk, og fikk dem ratifisert ved en riksforsamling i Erfurt ganske kort tid før sin død. Etter hans død ble hans land og gods delt mellom hans fire sønner: Thankmar, så den syv til tolv år yngre Otto, så Henrik og til slutt Bruno. Det var Otto som faren hadde utvalgt til å motta kronen.

Nå var ikke testamentet eksplisitt her, men intensjonen var relativt klar i og med at Thankmar ble nevnt som arvtager av noe av det gods som var kommet inn på grunn av morssiden og noen andre eiendommer som ble nevnt. Den eneste tronfølgestriden om dette stod mellom Otto og hans fullbror Henrik. Henrik ble holdt i husarrest i Bayern under Ottos kroningsseremoni.

Grev Siegfried av Merseburg var nevø til Thankmar på morssiden. Etter Siegfrids død i 937 gjorde Thankmar krav på Merseburg. Men Otto utnevnte Gero, Siegfrieds bror. Under denne disputten gjorde Eberhard av Franken og Wichmann den eldre opprør mot Otto, og Thankmar sluttet seg til opprøret. Senere ble Thankmar beleiret i Eresburg. Han ble drept av en spyd som ble kasete gjennom vinduet til kirken St. Peter mens han lå i tilflukt der inne.

Nå var det bare den isolerte Eberhard igjen. Han underkastet seg kongen, ble forvist, men senere benådet og så gjeninnsatt i sine embeder.

## Referanser


## Litteratur
*Timothy Reuter: *Germany in the Early Middle Ages 800&ndash;1056*. New York: Longman, 1991.
*John W. Bernhardt: *Itinerant Kingship and Royal Monasteries in Early Medieval Germany, c. 936&ndash;1075*. Cambridge: Cambridge University Press, 1993.
* Gerd Althoff, Hagen Keller: *Heinrich I und  Otto der Große. Neubeginn und Karolingisches Erbe.* Göttingen 1984, ISBN 3-7881-0122-9, S. 104–140.
* Johannes Fried: *Der Weg in die Geschichte. Die Ursprünge Deutschlands bis 1024.* (= Propyläen Geschichte; Band 1). Berlin 1994, ISBN 3-549-05811-X, S. 488–498.
* Johannes Laudage: *Otto der Große (912– 973). Eine Biographie.* Regensburg 2001, ISBN 3-7917-1750-2, S. 110–112.
* Johannes Laudage: *Hausrecht und Thronfolge. Überlegung zur Königserhebung Otto des Großen und zu den Aufständen Thankmars, Heinrichs und Liudolfs*, in: Historisches Jahrbuch 112 (1993), S. 23–71. 
* Bernd Schneidmüller: *Otto der Grosse (936–973).* I: Bernd Schneidmüller, Stefan Weinfurter (utg.): *Die deutschen Herrscher des Mittelalters. Historische Portraits von Heinrich I. bis Maximilian I. (919–1519).* Beck, München 2003, ISBN 3-406-50958-4, S. 35–61.
*
Anders Henrikson

**Anders Henrik Henrikson** (født 13. juni 1896 i Stockholm i Sverige, død 17. oktober 1965 i Stockholm i Sverige) var en svensk skuespiller, regissør og manusforfatter. 

## Filmer (utvalg)
*1913 – *[[Grænsefolket]]* (Gränsfolken)
*1919 – *[[Synnøve Solbakken (stumfilm)|Synnøve Solbakken]]* (Synnöve Solbakken)
*1934 – *[[Sången om den eldröda blomman (1934)|Sången om den eldröda blomman]]*
*1936 – *[[Annonsera]]* (Annonsera!)
*1936 – *[[Intermezzo (1936)|Intermezzo]]* 
*1939 – *[[Hennes lille majestet (1939)|Hennes lille majestet]]* (Hennes lilla majestät)
*1940 – *Alle man på post* 
*1940 – *[[Ett brott]]*
*1942 – *[[Det var jeg som skjøt]]* (Fallet Ingegerd Bremssen)
*1944 – *Jag är eld och luft*
*1945 – *[[Blod och eld]]* 
*1946 – *Åsa-Hanna*
*1951 – *[[Frøken Julie (1951)|Frøken Julie]]* (Fröken Julie)
*1953 – *[[Resan til dej]]* (Resan till dej)
*1955 – *[[Mot betaling]]* (Giftas)
*1956 – *[[Ett dockhem]]*

## Referanser


## Eksterne lenker
*
Agnar Kringlebotten

**Agnar Kringlebotten** (1892–1972) var en norsk embedsmann og politiker (V).

Kringlebotten ble student i 1912 og cand.jur. i 1916. Han ble så dommerfullmektig i Nordre Helgeland og deretter advokatfullmektig i Oslo. I 1919 ble han ansatt som sekretær i Sosialdepartementet. Kringlebotten ble byråsjef i 1928, ekspedisjonssjef i 1939 og departementsråd i 1955.

Politisk tilhørte Kringlebotten partiet Venstre. Han var formann i Studentvenstrelaget i 1919, og formann i Østre Bærum Venstrelag fra 1932 til 1946. Han var i en årrekke medlem av Bærum herredsstyre og formannskap, og var Bærums varaordfører før krigsutbruddet. Etter frigjøringen i 1945 rykket han opp til ordfører siden førkrigsordfører Thv. Bjølgerud hadde dødd i løpet av krigsårene.

Kringlebotten ble i 1963 utnevnt i kommandør av St. Olavs Orden. Han var også ridder av Dannebrogordenen, kommandør av Finlands løves orden, kommandør av Nordstjerneordenen og kommandør av Kristusordenen.

## Referanser
Daði Freyr Pétursson

**Daði Freyr Pétursson** (født 1992 i Reykjavik på Island), kjent under artistnavnet **Daði**, er en islandsk sanger og låtskriver, bosatt i Berlin i Tyskland. Han er særlig kjent som frontfigur og hovedvokalist i bandet Gagnamagnið. Bandet vant den islandske konkurransen Söngvakeppnin 2020 med sangen «Think About Things» og skulle ha representert Island i Eurovision Song Contest 2020. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. I stedet representerte Pétursson og Gagnamagnið Island i Eurovision Song Contest 2021, der de ble nummer fire med låten «10 Years».

## Bakgrunn
Daði ble født i Reykjavík, men familien bodde siden i Danmark frem til han var ni år. Da flyttet familien tilbake til Island og bosatte seg i Suðurland, først i Laugaland og siden i Ásahreppur. Daði gikk ut fra Fjölbrautaskóla Suðurlands i 2012 og tok siden en bachelorgrad i musikk- og lydproduksjon i Berlin i 2017.

Som ungdom spilte Daði trommer, piano og bassgitar. Han var med i bandet RetRoBot, sammen med sangeren Gunnlaug Bjarnason og gitaristen Guðmundur Einar Vilbergsson, som han møtte på Fjölbrautaskóla Suðurlands. I 2012 vant RetRoBot den islandske musikkonkurransen for nye artister, Músíktilraunir, og Daði ble kåret til årets elektromusiker på Island. RetRoBot ga ut ett album, *Blackout*, året etter.

I 2014 flyttet Daði til Berlin, der han begynte å studere musikk- og lydproduksjon ved dBs Music. Samme år begynte han å utgi musikk under artistnavnet Mixophrygian, og i 2015 ga han ut albumet *Forever*.

I 2017 deltok Daði og bandet hans Gagnamagnið i Söngvakeppnin, Islands versjon av Melodi Grand Prix, med sangen «Hvað með það?» («Is this love?»). Bandet endte på andreplass, bak Svala Björgvinsdóttir. Daði og bandet deltok på nytt i 2020 med sangen «Think About Things». Denne gang vant de, og bandet skulle dermed representere Island i Eurovision Song Contest 2020 i Rotterdam i Nederland. På grunn av koronavirusutbruddet vinteren 2020 besluttet imidlertid EBU å avlyse konkurransen. Dette ble gjort for å hindre spredning av koronaviruset SARS-CoV-2 og den medfølgende sykdommen COVID-19 i Europa.

### Eurovision Song Contest 2021
I oktober offentliggjorde den islandske kringkasteren RÚV at Pétursson og Gagnamagnið skulle få representere Island i konkurransen i 2021. De deltar med låten «10 Years» som ble sluppet 13. mars 2021.

Sangen var åttende bidraget ut på scenen under semifinale 2 torsdag 20. mai i Rotterdam Ahoy. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai.

Låten kom på andreplass i semifinalen og kvalifiserte seg til finalen lørdag 22. mai. Der opptrådte Island som nummer 12 og endte på en fjerdeplass i finalen. Dette var Islands beste plassering på tolv år.

## Privatliv
Daði Freyr er gift med musikeren Árnýja Fjóla Ásmundsdóttir (som også er med i Gagnamagnið). De har én datter, født i 2019.

## Referanser


## Eksterne lenker
* 
* 
* 
*
Miljøskade

__NOTOC__
**Miljøskade** refererer som regel til:
* Menneskelig innvirkning på naturmiljøet, især gjennom forurensning
* Psykisk skade forårsaket av oppvekstmiljø

## Se også
* Forurensning
* Sur nedbør
Arnt Einar Bardal

**Arnt Einar Bardal** (født 1964) er en norsk sagbrukseier og lokalpolitiker fra Senterpartiet som er ordfører i Snåsa fra 2019. 

Han overtok gården Berg nedre etter foreldrene i 1991. Tidligere melkeproduksjon og jordbruksdrift ble erstattet av treforedling i tillegg til forvaltning og drift av skog. Han etablerte sagbruket Bæri-Saga i 1995 og videre høvleri og snekkerverksted. Faun Tre AS ble etablert i 2012. 

Han er sønn av tidligere ordfører Eystein Bardal.

## Referanser
Lisa Hirner

**Lisa Hirner** (født 3. oktober 2003) er en østerriksk kombinertløper og skihopper som representerer klubben SC Erzbergland. Hun trenes av Bernhard Aicher.

## Idrettskarriere
### Sesongen 2017/18
Hirner fikk én andreplass og tre tredjeplasser under Alpen Cup i skihopping 2017/18, og endte på femteplass totalt med 1219,3 poeng.

### Sesongen 2018/19
Hun deltok i Sommer Grand Prix kombinert 2018, og kom der på fjerdeplass totalt. Den 6. januar 2018 debuterte hun i Kontinentalcupen i kombinert, og kom der på tredjeplass. Hun endte på niendeplass totalt i Kontinentalcupen i kombinert 2018/19. Hun deltok i Junior-VM på ski 2019, og fikk der bronse i lagkonkurransen i skihopp for kvinner, og hun kom på 13.-plass individuelt. I kombinert kom hun på femteplass i normalbakke.

Hun vant Alpen Cup i skihopping 2019/19 sammenlagt.

### Sesongen 2019/20
Hun representerte Østerrike under Vinter-OL for ungdom 2020. I kombinert vant hun normalbakke, foran Ayane Miyazaki fra Japan og Jenny Nowak fra Tyskland. I skihopping deltok hun kun i mikslagkonkurransen, der Østerrike vant.

## Referanser


## Eksterne lenker
* 
*  Profil hos Vinter-OL for ungdom 2020
Lesbisk Bevegelse

**Lesbisk Bevegelse** var en norsk organisasjon for lesbiske kvinner, som ble etablert i 1975 og med utgangspunkt i miljøet rundt Kvinnehuset i Oslo. Organisasjonen hadde først og fremst røtter i en gruppe nyfeminister som hadde gått inn i Det norske forbundet av 1948 i 1973. De mente 1948-forbundet var for mannsdominert og ønsket seg en egen organisasjon for lesbiske kvinner. Lesbisk Bevegelse fikk også medlemmer som hadde forlatt Kvinnefronten da AKP(m-l) tok full kontroll over organisasjonen i 1974/1975, og Lesbisk Bevegelse hadde et svært kjølig forhold til Kvinnefronten.

Lesbisk Bevegelse tok sammen med 1948-forbundet initiativet til det som ble Pride Parade og Skeiv uke i Norge. Senere ble organisasjonen del av Fellesrådet for homofile organisasjoner i Norge, og gikk inn i Landsforeningen for lesbisk og homofil frigjøring (LLH) i 1992. Dermed opphørte Lesbisk Bevegelse som selvstendig organisasjon. LLH er idag Fri – foreningen for kjønns- og seksualitetsmangfold, og Lesbisk Bevegelse er dermed en av flere forløpere til denne organisasjonen.

## Referanser
Hamburg-Eimsbüttel

**Eimsbüttel** (niederdeutsch: Eimsbüddel) er en bydel i distriktet Eimsbüttel (Bezirk) i den tyske delstaten og byen Hamburg. Bydelen er distriktets mest folkerike. 

Eimsbüttel var opprinnelig en liten landsby i Hamburgs utkant. Den ble i 1275 kjent som Eyersbuttele. I 1870 var folketallet vokst til 4 000 men allerede i 1885 til 52 189 og i 1925 nesten 125 000 innbyggere. Under luftangrepene under andre verdenskrig, kalt operasjon Gomorrah ble nesten 40 % av bygningene i bydelen ødelagt. Mange av de vakre gründerzeit-bygningene ble likevel bevart.

I Eimsbüttel finnes blant annet hovedkontoret for selskapet Beiersdorf som blant annet produserer Nivea. Selskapet beskjeftiger per 2020 ca. 17 000 personer.
Fil:Eimsbüttel in HH.svg|Plassering i distriktet Eimsbüttel og Hamburg.
Fil:Eimsbüttel, Hamburg, Germany - panoramio (7).jpg|Gründerzeit-fasade i Eimsbüttel.
Fil:Eimsbütteler Park, Hamburg (38524615770).jpg|Eimsbütteler Park.
Fil:Boite bleue 100ans.png|Varemerket Nivea tilhører Beiersdorf AG, som har hovedkontor i Eimsbüttel.


## Referanser
Arthur Jahr

**Arthur Jahr** (født 21. juli 1895 i Larvik, død 28. oktober 1960 i Bærum) var en norsk jurist, jernbanefunksjonær og NS-ordfører i Bærum.

Jahr tok realartium i Kristiania (Oslo) i 1918 og juridisk embedseksamen med laud i 1922. Han var deretter edsvoren fullmektig i Vest-Telemark, og deretter konstituert sorenskriver samme sted. I 1924 gikk Jahr tilbake til Norges Statsbaner (NSB), der han også hadde hatt deltidsarbeid som skoleelev og student. Han var ansatt hos NSBs hovedstyre frem til 1936, da han gikk over i en stilling som trafikkinspektør.

Da kommunene ble nazifisert under andre verdenskrig ble Jahr utnevnt til Bærums ordfører. Han hadde meldt seg inn i Nasjonal Samling (NS) allerede 15. mai 1940, og stod som medlem til frigjøringen i 1945. NS-medlemskapet hjalp også Jahr til å bli forfremmet til kontorsjef i NSB.

Under landssvikoppgjøret ble Jahr tiltalt for angiveri av folk som ikke ville innpasse seg til NS-systemet, innsamling av penger til den norske legion og for å bevilge kommunens penger til NS-formål. Det kom frem under rettssaken at han også hadde spilt en sentral rolle i nedleggelsen av Valler skole da lærerne nektet å bruke de nazifiserte skolebøkene, og Jahr hadde da fått en av skolens lærerinner sendt til Tyskland, der hun døde. Jahr ble kjent skylding på alle punkter i Aker herredsrett, og ble dømt til 8 års tvangsarbeid, rettighetstap i 10 år, inndragning av  og erstatning på . Han ble også fradømt stillingen som personalsjef i Norges statsbaner for all fremtid.

Han ble gift i 1923 med Valborg (Pikenavn: Grimholt) fra Larvik (1899 - 1986).

## Referanser